ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሜጀር ጀኔራል ክንፈ ዳኘው ናብ ቤት ፍርዲ ቀሪቦም 14 ሕዳር 2018 ምንጪ ስእሊ, Getachew aregawi መግለጺ ስእሊ, ሜጀር ጀነራል ክንፈ ዳኘው ዋና ዳይሬክተር ኮርፖሬሽን ሓጺነ መጺንን ኢንጅነሪንግን ዝነበሩ ሜጀር ጀነራል ክንፈ ዳኘው፡ ሎሚ ናብ ቤት ፍርዲ ቀሪቦም። እቶም ጀኔራል፡ ምስ ካልኦት 7 ጥርጡራት እዮም ናብ ላዕለዋይ ቤትፍርዲ ፌደራል ቀሪቦም። "መሃያይ ውሑድ ስለዝኾነ፡ ቤት ፍርዲ ጠበቓ ክቖፅረለይ እሓትት" ክብሉ ድማ ንቤት ፍርዲ ተማሕፂኖም። ንሶም ናይ ጡረታ መሃያኦም 4000 ብር ጥራሕ ምዃኑ ብምግላጽ እዮም ቤት ፍርዲ ጠበቓ ክቖፅረሎም ሓቲቶም። ብገበን ግዕዝይና ተጠርጢሮም ምስኦም ናብ ቤት ፍርዲ ካብ ዝቐረቡ፡ ሓው እቶም ጀኔራል ኣይተ ኢሳይያስ ዳኘውን፡ ነባር ጋዜጠኛ ቴሌቪዥን ኢትዮጵያ፡ ፍፁም የሺጥላን ይርከብዎም። ኣይተ ኢሳያስ ዳኘው እውን ብተመሳሳሊ፡ ብገንዘቦም ጠበቓ ክቖፅሩ ከምዘይክእሉ ብምግላፅ መንግስቲ ጠበቓ ክቖፅረሎም ሓቲቶም። ቤት ፍርዲ፡ ንሕቶኦም ተቐቢሉ ንፅባሕ ሓሙስ ቆፀራ ሂቡ'ሎ። ኣብ ናይ ፅባሕ ውዕሎ፡ ነቶም ጥርጡራት ክሶም ክንበበሎም ምዃኑ'ውን ተገሊፁ። ሜጀር ጀነራል ክንፈ ዳኘው ብኸመይ ተታሒዞም?
